01997A0611(01) — LT — 29.10.2004 — 001.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

Iš dalies keičiamas:









▼B

SUSITARIMAS

tarp Europos bendrijos ir Meksikos Jungtinių Valstijų dėl spiritinių gėrimų pavadinimų abipusio pripažinimo ir apsaugos







EUROPOS BENDRIJA, toliau – Bendrija, ir MEKSIKOS JUNGTINĖS VALSTIJOS, toliau – Susitariančiosios Šalys, NORĖDAMOS pagerinti spiritinių gėrimų prekybos sąlygas savo atitinkamose rinkose pagal lygybės, abipusės naudos ir abipusiškumo principus, SUSITARĖ:







1 straipsnis

Susitariančiosios Šalys nediskriminavimo ir abipusiškumo pagrindu susitaria palengvinti ir skatinti tarpusavio prekybą spiritiniais gėrimais.

2 straipsnis

Šis susitarimas taikomas produktams, priskiriamiems Tarptautinės suderintos prekių aprašymo ir kodavimo sistemos konvencijos kodui 2208.

Šiame susitarime:

a) „[Susitariančiosios Šalies pavadinimas] kilmės spiritinis gėrimas“ – tai spiritinis gėrimas, įrašytas į priedą ir pagamintas tos Susitariančiosios Šalies teritorijoje.

b) „aprašymas“ – pavadinimai, vartojami etiketėje, spiritinių gėrimų važtos lydimuosiuose dokumentuose, prekybos dokumentuose, visų pirma sąskaitose-faktūrose ir pristatymo kvituose, bei reklamoje;

c) „etiketė“ – visi aprašymai ir kitos nuorodos, ženklai, piešiniai arba prekių ženklai, kurie skiria spiritinius gėrimus ir yra nurodomi ant tos pačios talpyklos, įskaitant plombavimo priemonę arba žyminę pakabą, pritvirtintą prie talpyklos, ir apdangą aplink butelių kaklelius;

d) „pateikimas“ – pavadinimai, vartojami ant talpyklų, įskaitant uždarymo priemones, ant etikečių ir pakuotės;

e) „pakuotė“ – apsauginis įvyniojimas, pavyzdžiui, popierius, visų rūšių šiaudiniai apgaubai, kartoniniai indai ir dėžės, naudojami pervežant vieną ar daugiau talpyklų.

3 straipsnis

Šie pavadinimai yra saugomi:

a) I priede išvardyti Bendrijos kilmės spiritinių gėrimų pavadinimai;

b) II priede išvardyti Meksikos Jungtinių Valstijų kilmės spiritinių gėrimų pavadinimai.

4 straipsnis

1. Meksikos Jungtinėse Valstijose saugomi Bendrijos pavadinimai:

— negali būti vartojami kitaip nei Bendrijos įstatymuose ir kituose teisės aktuose nustatytomis sąlygomis,

— vartojami tik Bendrijos kilmės spiritiniams gėrimams, kuriems jie yra taikomi.

2. Bendrijoje saugomi Meksikos pavadinimai:

— negali būti vartojami kitaip nei Meksikos Jungtinių Valstijų įstatymuose ir kituose teisės aktuose nustatytomis sąlygomis,

— vartojami tik Meksikos Jungtinių Valstijų kilmės spiritiniams gėrimams, kuriems jie yra taikomi.

3. Nepažeisdamos susitarimo dėl tam tikrų su prekyba susijusių intelektinės nuosavybės teisių aspektų, išdėstytų Pasaulio prekybos organizacijos steigimo sutarties 1 C priede, 22 ir 23 straipsnių, Susitariančiosios Šalys pagal tą susitarimą imasi visų priemonių, būtinų užtikrinti 3 straipsnyje nurodytų pavadinimų, vartojamų Susitariančiųjų Šalių kilmės spiritiniams gėrimams pavadinti, abipusę apsaugą. Kiekviena Susitariančioji Šalis suinteresuotoms šalims pateikia teisines priemones, neleidžiančias pavadinimo vartoti spiritiniams gėrimams, kurių kilmė nėra vietovė, nurodyta atitinkamame pavadinime, arba vietovė, kurioje tas pavadinimas yra tradiciškai vartojamas.

4. Susitariančiosios Šalys neatsisako suteikti šiame straipsnyje numatytą apsaugą aplinkybėmis, nurodytomis susitarimo dėl tam tikrų su prekyba susijusių intelektinės nuosavybės teisių aspektų 24 straipsnio 4, 5, 6 ir 7 dalyse.

5 straipsnis

4 straipsniu suteikiama apsauga taip pat taikoma net tais atvejais, kai tikroji spiritinio gėrimo kilmė yra nurodyta arba yra vartojamas pavadinimo vertimas, arba pavadinimas yra vartojamas kartu su tokiais žodžiais kaip „rūšis“, „tipas“, „stilius“, „būdas“, „imitacija“, „metodas“ ar kitais panašiais žodžiais, įskaitant grafinius simbolius, kurie gali būti painiavos priežastimi.

6 straipsnis

Spiritinių gėrimų homoniminių pavadinimų atveju apsauga suteikiama kiekvienam pavadinimui. Susitariančiosios Šalys, atsižvelgdamos į poreikį sąžiningai elgtis su suinteresuotais gamintojais ir stengtis neklaidinti vartotojų, nustato praktines sąlygas, kuriomis homoniminiai pavadinimai turi būti skiriami.

7 straipsnis

Šio susitarimo nuostatos nepažeidžia jokio asmens teisės prekyboje naudoti savo verslo pavadinimą arba savo pirmtakų verslo pavadinimą, jei tokio pavadinimo vartojimas neklaidina vartotojų.

8 straipsnis

Jokia šio susitarimo nuostata neįpareigoja Susitariančiosios Šalies suteikti apsaugą kitos Susitariančiosios Šalies apvadinimui, kuris nėra saugomas arba jau nebesaugomas kilmės šalyje, arba kuris toje šalyje nebevartojamas.

9 straipsnis

Susitariančiosios Šalys imasi visų priemonių, būtinų užtikrinti, kad eksportuojant Susitariančiųjų Šalių kilmės spiritinius gėrimus arba juos parduodant už jų teritorijos ribų, vienos Susitariančiosios Šalies saugomi pavadinimai, minėti šiame susitarime, nebūtų naudojami kitos Susitariančiosios Šalies kilmės spiritiniams gėrimams pavadinti arba pateikti.

10 straipsnis

Kiek leidžia Susitariančiųjų Šalių atitinkamai teisės aktai, šiuo susitarimu numatyta apsauga taikoma fiziniams ir juridiniams asmenims, gamintojų, prekiautojų arba vartotojų federacijoms, asociacijoms ir organizacijoms, kurių buveinė yra kitoje Susitariančiojoje Šalyje.

11 straipsnis

Jei spiritinio gėrimo aprašymas ar pateikimas, ypač ant etiketės, oficialiuose ar prekybos dokumentuose arba reklamoje, pažeidžia šį susitarimą, Susitariančiosios Šalys atitinkamai taiko administracines priemones arba pradeda teismo procesą, kovodamos su nesąžininga konkurencija arba siekdamos užkirsti kelią bet kokiai kitai saugomo pavadinimo neteisėto naudojimo formai.

12 straipsnis

Šis susitarimas taikomas teritorijoms, kurioms taikoma Europos bendrijos steigimo sutartis, toje Sutartyje nustatytomis sąlygomis, ir Meksikos Jungtinių Valstijų teritorijai.

13 straipsnis

Šis susitarimas netaikomas spiritiniams gėrimams:

a) kurie yra tranzitu vežami per vienos iš Susitariančiųjų Šalių teritoriją;

b) kurie yra pagaminti vienos iš Susitariančiųjų Šalių teritorijoje ir mažais kiekiais siunčiami į kitą Susitariančiąją Šalį.

Mažais kiekiais laikomi:

a) spiritinių gėrimų kiekiai, kurie neviršija kiekvienam keleiviui 10 litrų, vežamų keliautojo asmens bagaže;

b) spiritinių gėrimų kiekiai, neviršijantys 10 litrų, sudarantys vieno asmens kitam asmeniui siunčiamos siuntos dalį;

c) spiritinių gėrimų kiekiai, sudarantys besikraustančių asmenų šeimos daiktų dalį;

d) iki vieno spiritinių gėrimų hektolitro, įvežamo mokslinių ir techninių eksperimentų tikslais;

e) spiritiniai gėrimai, įvežami kaip diplomatinėms atstovybėms, konsulinėms tarnyboms ir joms prilyginamoms įstaigoms leidžiamų įvežti neapmuitinamų prekių dalis;

f) spiritiniai gėrimai, kurie sudaro tarptautinėmis transporto priemonėmis vežamų prekių dalį.

14 straipsnis

1. Kiekviena Susitariančioji Šalis paskiria institucijas, atsakingas už šio susitarimo vykdymą.

2. Susitariančiosios Šalys praneša viena kitai minėtų institucijų pavadinimus ir adresus ne vėliau kaip per du mėnesius nuo šio susitarimo įsigaliojimo. Minėtos institucijos glaudžiai ir tiesiogiai bendradarbiauja.

15 straipsnis

1. Jei viena iš 14 straipsnyje minėtų institucijų turi pagrindo įtarti, kad:

a) spiritinis gėrimas, atitinkantis 2 straipsnio apibrėžimą, kuriuo Meksikos Jungtinės Valstijos ir Bendrija tarpusavyje prekiauja ar prekiavo, neatitinka šio susitarimo arba Bendrijos ar Meksikos spiritiniams gėrimams taikomų teisės aktų;

b) šis nesilaikymas ypač rūpi kitai Susitariančiajai Šaliai, ir dėl to gali būti imamasi administracinių priemonių arba pradėtas teismo procesas,

toji institucija nedelsdama praneša Komisijai ir atitinkamai kitos Susitariančiosios Šalies institucijai ar institucijoms.

2. Kartu su pagal 1 šio straipsnio dalį pateiktina informacija pateikiami oficialūs, prekybos ar kitokie atitinkami dokumentai ir nurodoma, kokių prireikus gali būti imtasi administracinių priemonių ar pradėtas teismo procesas. Informacijoje visų pirma turi būti nurodyti šie duomenys apie spiritinį gėrimą:

a) gamintojas ir asmuo, kuris laiko tokio spiritinio gėrimo komercines atsargas;

b) spiritinio gėrimo sudėtis;

c) aprašymas ir pateikimas;

d) informacija apie gamybos ir prekybos taisyklių nesilaikymą.

16 straipsnis

1. Susitariančiosios Šalys pradeda konsultacijas, jei viena iš jų mano, kad kita nevykdo įsipareigojimų pagal šį susitarimą.

2. Konsultacijų prašanti Susitariančioji Šalis kitai Susitariančiajai Šaliai pateikia informaciją, būtiną aptariamam atvejui ištirti.

3. Tais atvejais, kai delsimas gali pakenkti žmonių sveikatai arba sumenkinti klastočių kontrolės priemonių veiksmingumą, galima imtis laikinų priemonių be išankstinių konsultacijų, jei konsultacijos pradedamos tuoj pat po to, kai imamasi tokių priemonių.

4. Jei per 1 ir 3 dalyje numatytas konsultacijas Susitariančiosios Šalys nesusitaria, Šalis, kuri prašė konsultacijų arba ėmėsi 3 dalyje minėtų priemonių, gali taikyti atitinkamas apsaugos priemones, kad būtų galima tinkamai taikyti šį susitarimą.

17 straipsnis

Įsteigiamas Jungtinis komitetas, kurį sudaro Bendrijos ir Meksikos Jungtinių Valstijų atstovai. Komitetas renkasi vienos iš Susitariančiųjų Šalių prašymu, laikydamasis šio susitarimo įgyvendinimo reikalavimų, paeiliui Bendrijoje ir Meksikos Jungtinėse Valstijose.

Jungtinis komitetas užtikrina tinkamą šio susitarimo veikimą ir nagrinėja visus klausimus, kurie gali iškilti jį įgyvendinant. Visų pirma Jungtinis komitetas gali teikti rekomendacijas, kurios prisidėtų prie šio susitarimo tikslų.

18 straipsnis

1. Susitariančiosios Šalys gali bendru sutarimu iš dalies pakeisti šį susitarimą, siekdamos pagerinti bendradarbiavimo lygį spiritinių gėrimų sektoriuje.

2. Kai vienos Susitariančiosios Šalies įstatymai yra iš dalies pakeičiami, siekiant apsaugoti pavadinimus, kurie nėra įtraukti į šio susitarimo priedus, šie pavadinimai pasibaigus konsultacijoms per pagrįstą laiką yra įtraukiami.

19 straipsnis

1. Spiritinius gėrimus, kurie šio susitarimo įsigaliojimo metu yra teisėtai pagaminti, pavadinti ir pateikti, bet kurie yra šio susitarimo draudžiami, didmenininkai gali pardavinėti vienerius metus nuo šio susitarimo įsigaliojimo, o mažmenininkai – kol pasibaigs jų atsargos. Įsigaliojus šiam susitarimui, jame nurodytų spiritinių gėrimų nebegalima gaminti už jų kilmės regiono ribų.

2. Spiritiniai gėrimai, gaminami, vadinami ir pateikiami pagal šį susitarimą jais prekiaujant, tačiau kurių aprašymas ir pateikimas nebeatitinka šio susitarimo iš dalies jį pakeitus, gali būti parduodami, kol pasibaigs jų atsargos, išskyrus atvejus, kai Susitariančiosios Šalys susitaria kitaip.

20 straipsnis

Šios susitarimo priedai sudaro jo sudedamąją dalį.

21 straipsnis

Šis susitarimas yra sudarytas dviem egzemplioriais anglų, danų, graikų, ispanų, italų, olandų, portugalų, prancūzų, suomių, švedų ir vokiečių kalbomis; tekstai visomis šiomis kalbomis yra autentiški.

22 straipsnis

Šis susitarimas įsigalioja pirmą antro mėnesio dieną nuo tos dienos, kai Susitariančiosios Šalys viena kitai raštu praneša, kad yra įvykdyti jų atitinkami šio susitarimo įsigaliojimui taikomi reikalavimai.

Bet kuri Susitariančioji Šalis gali nutraukti šį susitarimą apie tai raštu prieš metus įspėjusi kitą Susitariančiąją Šalį.

Hecho en Bruselas, el veintisiete de mayo de mil novecientos noventa y siete.

Udfærdiget i Bruxelles den syvogtyvende maj nitten hundrede og syvoghalvfems.

Geschehen zu Brüssel am siebenundzwanzigsten Mai neunzehnhundertsiebenundneunzig.

'Έγινε στις Βρυξέλλες, στις είκοσι εφτά Μαΐου χίλια εννιακόσια ενενήντα επτά.

Done at Brussels on the twenty-seventh day of May in the year one thousand nine hundred and ninety-seven.

Fait à Bruxelles, le vingt-sept mai mil neuf cent quatre-vingt-dix-sept.

Fatto a Bruxelles, addì ventisette maggio millenovecentonovantasette.

Gedaan te Brussel, de zevenentwintigste mei negentienhonderd zevenennegentig.

Feito em Bruxelas, em vinte e sete de Maio de mil novecentos e noventa e sete.

Tehty Brysselissä kahdentenakymmenentenäseitsemäntenä päivänä toukokuuta vuonna tuhatyhdeksänsataayhdeksänkymmentäseitsemän.

Som skedde i Bryssel den tjugosjunde maj nittonhundranittiosju.

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

Por el Gobierno de los Estados Unidos Mexicanos

▼M2

I PRIEDAS

Europos Bendrijos ir Meksikos Jungtinių Valstijų susitarimo dėl spiritinių gėrimų pavadinimų abipusio pripažinimo ir apsaugos

1. Romas

Rhum de la Martinique/Rhum de la Martinique traditionnel

Rhum de la Guadeloupe/Rhum de la Guadeloupe traditionnel

Rhum de la Reunion/Rhum de la Reunion traditionnel

Rhum de la Guyane/Rhum de la Guyane traditionnel

Ron de Málaga

Ron de Granada

Rum da Madeira

2. Viskis

Scotch Whisky

Irish Whisky

Whisky español

(Prie šių pavadinimų gali būti užrašyta „malt“ arba „grain“)

2. b) Whiskey

Irish Whiskey

Uisce Beatha Eireannach/Irish Whiskey

(Prie šių pavadinimų gali būti užrašyta „Pot Still“)

3. Grūdų spiritas

Eau-de-vie de seigle de marque nationale luxembourgeoise

Korn

Kornbrand

4. Vyno spiritas

Eau-de-vie de Cognac

Eau-de-vie des Charentes

Cognac

(Prie pavadinimo „Cognac“ gali būti užrašyta:

— Fine

— Grande Fine Champagne

— Grande Champagne

— Petite Champagne

— Petite Fine Champagne

— Fine Champagne

— Borderies

— Fins Bois

— Bons Bois)

Fine Bordeaux

Armagnac

Bas-Armagnac

Haut-Armagnac

Tenarese

Eau-de-vie de vin de la Marne

Eau-de-vie de vin originaire d'Aquitaine

Eau-de-vie de vin de Bourgogne

Eau-de-vie de vin originaire du Centre-Est

Eau-de-vie de vin originaire de Franche-Comte

Eau-de-vie de vin originaire du Bugey

Eau-de-vie de vin de Savoie

Eau-de-vie de vin originaire des Coteaux de la Loire

Eau-de-vie de vin des Côtes-du-Rhône

Eau-de-vie de vin originaire de Provence

Eau-de-vie de Faugéres/Faugéres

Eau-de-vie de vin originaire du Languedoc

Aguardente do Minho

Aguardente do Douro

Aguardente da Beira Interior

Aguardente da Bairrada

Aguardente do Oeste

Aguardente do Ribatejo

Aguardente do Alentejo

Aguardente do Algarve

5. Brendis

Brandy de Jerez

Brandy del Penedés

Brandy italiano

Brandy Aττιkής/Brandy of Attica

Brandy Πελλ o Л ov ήσ ov /Brandy of the Peloponnese

K ε v τ piK ής Eλλáδaς/Brandy of Central Greece

Deutscher Weinbrand

Wachauer Weinbrand

Weinbrand Dürnstein

Karpatské brandy špeciál

6. Vynuogių išspaudų spiritas

Eau-de-vie de marc de Champagne or

Marc de Champagne

Eau-de-vie de vin originaire d'Aquitaine

Eau-de-vie de marc de Bourgogne

Eau-de-vie de marc originaire du Centre-Est

Eau-de-vie de marc originaire de Franche-Comte

Eau-de-vie de vin originaire du Bugey

Eau-de-vie de marc originaire de Savoie

Marc de Bourgogne

Marc de Savoie

Marc d'Auvergne

Eau-de-vie de marc originaire des Coteaux de la Loire

Eau-de-vie de vin des Côtes-du-Rhône

Eau-de-vie de marc originaire de Provence

Eau-de-vie de marc originaire du Languedoc

Marc d'Alsace Gewürztraminer

Marc de Lorraine

Bagaceira do Minho

Bagaceira do Douro

Bagaceira da Beira Interior

Bagaceira da Bairrada

Bagaceira do Oeste

Bagaceira do Ribatejo

Bagaceiro do Alentejo

Bagaceira do Algarve

Orujo gallego

Grappa

Grappa di Barolo

Grappa piemontese/Grappa del Piemonte

Grappa lombarda/Grappa di Lombardia

Grappa trentina/Grappa del Trentino

Grappa friulana/Grappa del Friuli

Grappa veneta/Grappa del Veneto

Südtiroler Grappa/Grappa dell'Alto Adige

T σтKoνδiά Kpήтης/Tsikoudia of Crete

TσiЛovpo MaKεδoviaς/Tsipouro of Macedonia

TσiЛovpo Θεσσaλiας/Tsipouro of Thessaly

TσiЛovpo Tupνάβov/Tsipouro of Tyrnavos

Eau-de-vie de marc de marque nationale luxembourgeoise

Zivania

Pàlinka

7. Vaisių spiritas

Schwrzwälder Kirschwasser

Schwarzwälder Himbeergeist

Schwarzwälder Mirabellenwasser

Schwarzwälder Williamsbirne

Schwarzwälder Zwetschgenwasser

Fränkisches Zwetschgenwasser

Fränkisches Kirschwasser

Fränkischer Obstler

Mirabelle de Lorraine

Kirsch d'Alsace

Kirsch d'Alsace

Framboise d'Alsace

Mirabelle d'Alsace

Kirsch de Fougerolles

Südtiroler Williams/Williams dell'Alto Adige

Südtiroler Aprikot/Südtiroler

Marille/Aprikot dell'Alto Adige/Marille dell'Alto Adige

Südtiroler Kirsch/Kirsch dell'Alto Adige

Südtiroler Zwetschgeler/Zwetschgeler dell'Alto Adige

Südtiroler Obstler/Obstler dell'Alto Adige

Südtiroler Gravensteiner/Gravensteiner dell'Alto Adige

Südtiroler Golden Delicious/Golden Delicious deH'Alto Adige

Williams friulano/Williams del Friuli

Sliwovitz del Veneto

Sliwovitz del Friuli-Venezia Giulia

Sliwovitz del Trentino-Alto Adige

Distillato di mele trentino/Distillato di mele del Trentino

Williams trentino/Williams del Trentino

Sliwovitz trentino/Sliwovitz del Trentino

Aprikot trentino/Aprikot del Trentino

Medronheira do Algarve

Medronheira do Buςaco

Kirsch Friulano/Kirschwasser Friulano

Kirsch Trentino/Kirschwasser Trentino

Kirsch Veneto/Kirschwasser Veneto

Aguardente de pera da Lousa

Eau-de-vie de pommes de marque nationale luxembourgeoise

Eau-de-vie de poires de marque nationale luxembourgeoise

Eau-de-vie de kirsch de marque nationale luxembourgeoise

Eau-de-vie de quetsch de marque nationale luxembourgeoise

Eau-de-vie de mirabelle de marque nationale luxembourgeoise

Eau-de-vie de prunelles de marque nationale luxembourgeoise

Wachauer Marillenbrand

Bošacka Slivovica

Szatmári Szilvapálinka

Kecskeméti Barackpàlinka

Békési Szilvapàlinka

Szabolcsi Almapálinka

Slivovice

Pálinka

8. Obuolių sidro spiritas ir kriaušių sidro spiritas

Calvados

Calvados du Pays d'Auge

Eau-de-vie de cidre de Bretagne

Eau-de-vie de poiré de Bretagne

Eau-de-vie de cidre de Normandie

Eau-de-vie de poiré de Normandie

Eau-de-vie de cidre du Maine

Aguardiente de sidra de Asturias

Eau-de-vie de poiré du Maine

9. Gencijonų spiritas

Bayerischer Gebirgsenzian

Südtiroler Enzian/Genzians dell'Alto Adige

Genziana trentina/Genziana del Trentino

10. Vaisių spirito gėrimai

Pacharán

Pacharán navarro

11. Kadagiais aromatinti spiritiniai gėrimai

Ostfriesischer Korngenever

Genievre Flandres Artois

Hasseltse jenever

Balegemse jenever

Péket de Wallonie

Steinhäger

Plymouth Gin

Gin de Mahón

Vilniaus Džinas

Spišská Borovička

Slovenská Borovička Juniperus

Slovenská Borovička

Inovecká Borovička

Liptovská Borovička

12. Kmynais aromatinti spiritiniai gėrimai

Dansk Akvavit/Dansk Aquavit

Svensk Aquavit/Svensk Akvavit/Swedish Aquavit

13. Anyžiais aromatinti spiritiniai gėrimai

Anis español

Évoca anisada

Cazalla

Chinchón

Ojen

Rute

Oύςo/Ouzo

14. Likeris

Berliner Kummel

Hamburger Kümmel

Münchener Kümmel

Chiemseer Klosterlikör

Bayerischer Kräuterlikör

Cassis de Dijon

Cassis de Beaufort

Irish Cream

Palo de Mallorca

Ginjinha portuguesa

Licor de Singeverga

Benediktbeurer Klosterlikör

Ettaler Klosterlikör

Ratafia de Champagne

Ratafia catalana

Anis português

Finnish berry/Finnish fruit liqueur

Grossglockner Alpenbitter

Mariazeller Magenlikör

Mariazeller Jagasaftl

Puchheimer Bitter

Puchheimer Schlossgeist

Steinfelder Magenbitter

Wachauer Marillenlikör

Jägertee/Jagertee/Jagatee

Allažu Kimelis

Čepkelių

Demänovka Bylinny Liker

Polish Cherry

Karlovarska Hofká

15. Spiritiniai gėrimai

Pommeau de Bretagne

Pommeau du Maine

Pommeau de Normandie

Svensk Punsch/Swedish Punsch

Slivovice

16. Degtinė

Svensk Vodka/Swedish Vodka

Suomalainen Vodka/Finsk Vodka/Vodka of Finland

Polska Wodka/Polish Vodka

Laugaricio Vodka

Originali Lietuviška degtinė

Wódka zioowa z Niziny Pónocnopodlaskiejaromatyzowana ekstraktem z trawy zubrowej/Herbal vodka from the North Podlasie Lowland aromatised with an extract of bison grass

Latvijas Dzidrais

Rīgas Degvīns

LB Degvīns

LB Vodka

17. Kartieji spiritiniai gėrimai

Rīgas melnais Balzāms/Riga Black Balsam

Demänovka bylinná horka

▼M3

II PRIEDAS

pridedamas prie Europos bendrijos ir Jungtinių Meksikos Valstijų susitarimo dėl spiritinių gėrimų pavadinimų abipusio pripažinimo ir apsaugos sudarymo

Spiritiniai gėrimai, pagaminti iš agavos:

Tequila: saugoma, išsamiai aprašyta ir klasifikuojama pagal Jungtinių Meksikos Valstijų įstatymus ir kitus teisės aktus.

Mezcal: saugomas, išsamiai aprašytas ir klasifikuojamas pagal Jungtinių Meksikos Valstijų įstatymus ir kitus teisės aktus.

Spiritinis gėrimas, pagamintas iš teksasietiškojo sotolo (Dasylirion texanum):

Sotol: saugomas, išsamiai aprašytas ir klasifikuojamas pagal Jungtinių Meksikos Valstijų įstatymus ir kitus teisės aktus.

Spiritinis gėrimas, pagamintas iš cukranendrių:

Charanda: saugoma, išsamiai aprašyta ir klasifikuojama pagal Jungtinių Meksikos Valstijų įstatymus ir kitus teisės aktus.